Missatge: Des que va sortir el web, ja hi he comprat un parell de llibres en català. Màxima comoditat, pots triar i remenar, l'adquisició és d'allò més senzilla i en un termini de 2/3 dies ja tens el llibre a casa. I amb unes despeses d'enviament gairebé mínimes, i amb la possibilitat de trobar llibres o bé introbables o bé que costaria un ull de la cara trobar-los en una llibreria. I, pel que veig, mica en mica van engrandint el seu catàleg en català, basc i gallec (per descomptat que encara engrandeixen més el que tenen en castellà). En tot cas, penso que és una bona oportunitat perquè la gent del País Valencià, Franja de Ponent o Illes Balears que no tenen facilitat per obtenir llibres en català en facin ús. Aquí us deixo un enllaç per si voleu fer-hi un tomb: http://www.amazon.es/Libros-en-catal%C3%A1n/b/ref=sa_menu_cbks0?ie=UTF8&node=665405031 Per cert, estaria bé fer alguna mena d'acció o demanda en el sentit que també fessin que el seu web fos plurilingüe.
Emocions: anticipation
distrust
joy

Resposta: Amazon  De moment només he comprat llibres des del web del Regne Unit, però en sóc una gran fan. Si per mi fos, estaria sempre comprant-hi llibres. Molts cops que hi entro a mirar m'he de contenir, que si no la prestatgeria de llibres pendents...  La tindré en compte el proper cop que necessiti un llibre en català.
Emocions: joy